
Školský vzdelávací program:
- rešpektuje vývinové osobitosti detí predškolského veku, 
- zohľadňuje vlastné ciele, poslanie a zameranie materskej školy, 
- akceptuje priestorové, materiálno-technické a personálne podmienky materskej školy (vonkajšie i vnútorné; blízke i vzdialenejšie), 
- vytvára priestor na uplatňovanie takého štýlu výchovno-vzdelávacej činnosti, ktorý pozitívne ovplyvňuje učenie sa detí a ich vzdelávacie výsledky, 
- ovplyvňuje pozitívne celkovú klímu a kultúru materskej školy. 

[bookmark: _Toc239060252]1 Vymedzenie vlastných cieľov a poslania výchovy a vzdelávania
[bookmark: _Toc239060253]1.1 Poslanie materskej školy
Poslanie našej materskej školy je poskytnúť deťom priaťeľské, kľudné a podnetné prostredie, v ktorom sa deti rozvíjajú v súlade so svojimi vývinovými potrebami, cez hru získavajú prvé skúsenosti s učením sa a sú pripravení na vstup do základnej školy.
[bookmark: _Toc239060254]1.2 Ciele výchovy a vzdelávania v našej materskej škole
V našej materskej škole sme si stanovili vlastné ciele a poslanie výchovy a vzdelávania v súlade so všeobecnými cieľmi ustanovenými v štátnom vzdelávacom programe, s cieľmi výchovy a vzdelávania ustanovenými v zákone č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, s cieľmi stanovenými v koncepčnom zámere rozvoja materskej školy, s potrebami a záujmami detí, zákonných zástupcov, pedagogických zamestnancov a vlastným zameraním školy.
· Plynule sa adaptovať na inštitucionálne – školské prostredie.
· Osvojiť si základné hygienické a stravovacie návyky.
· Rozvíjať si kľúčové kompetencie a dosiahnuť školskú spôsobilosť.
· Utvárať si základy záujmu o poznávanie a učenie sa.
· Konať zodpovedne a kooperovať v skupine rovesníkov.
· Získať elementárne kompetencie v digitálnej gramotnosti.
· Prejavovať pozitívny záujem o prírodu a ochranu životného prostredia.
· Vytvoriť základy ochrany vlastného zdravia i zdravia iných.
· Rozvíjať svoju osobnosť, pozitívnu hodnotovú orientáciu, sebarealizáciu, sebapoznanie a sebahodnotenie.
· Naučiť sa rozpoznávať a pomenovať svoje emócie.

[bookmark: _Toc239060255]2 Zameranie materskej školy

[bookmark: _Toc239060256]2.1 Charakteristika materskej školy
Materská škola vo Veľkých Kosihách je od roku 1980 prevádzkovaná v účelovom zariadení. Má jednu triedu so zmiešanou vekovou skupinou. Kapacita je 21 detí.  Popis priestorového usporadiania prevádzky: šatňa pre deti, chodba, herňa (ktorá slúži aj ako spálňa), jedáleň, kuchyňa, socielné miestnosti pre deti aj pre dospelých, kancelária, sklady. Okolo budovy je priestranný, travnatý dvor so stromami, hojdačkami, preliezkami a pieskoviskom.
[bookmark: _Toc239060257]2.2 Personálne zabezpečenie
V materskej škole pôsobí 1 riaditeľka a 1 učiteľka predprimárneho vzdelávania, ktoré spĺňajú podmienky odbornej a pedagogickej spôsobilosti. V prípade potreby materská škola zabezpečí pedagogického asistenta.
[bookmark: _Toc239060258]2.3  Špecifické zameranie a profilácia MŠ
V našej materskej škole výchovu a vzdelávanie zakladáme na ľudových tradíciách a hodnotách ľudovej kultúry. Prostredníctvom ľudových zvykov, piesní, hier, tancov, rozprávok a tradičných remesiel približnujeme deťom kultúrne dedičstvo našich predkov, podporujeme u nich pozitívny vzťah k tradíciam a vedieme ich k poznávaniu, zachovávaniu a úcte ku kultúrnym hodnotám nášho regiónu. Využívame formy zážitkového učenia, metódy experimentovania, riešenia problému, poskytujeme prostredie, kde deti majú pocit bezpečia a istoty, učíme deti navzájom sa rešpektovať, počúvať, tolerovať. V strede záujmu tvorivo-humanistickej výchovy a vzdelávania je dieťa a jeho potreby a záujmy. V duchu tejto výchovy sa zameriavame hlavne na utváranie a upevňovanie duševného a fyzického zdravia detí. V materskej škole v spolupráci s externámi organizáciami zabezpečujeme aj krúžkovú činnosť, ako výučbu anglického jazyka, tanečný krúžok. Krúžková činnosť sa realizuje v popoludňajších hodinách.	

[bookmark: _Toc239060259]3 Stupeň vzdelania
Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. Absolvovanie predprimárneho vzdelávania sa preukazuje osvedčením o získaní predprimárneho vzdelania. Osvedčenie vydáva riaditeľka materskej školy dieťaťu po absolvovaní posledného roka vzdelávacieho programu v materskej škole podľa § 16 ods. 2 zák. 245/2008 Z. z.

[bookmark: _Toc239060260]4 Dĺžka dochádzky a formy výchovy a vzdelávania

[bookmark: _Toc239060261]4.1 Dĺžka dochádzky 	
Dĺžka dochádzky do materskej školy je spravidla tri až štyri roky, pohybuje sa podľa rozsahu od nástupu dieťaťa až po plnenie povinnej školskej dochádzky. Novoprijaté detimôžu byť zaradené na adaptačný pobyt, po dobu najviac troch mesiacov. Materská škola poskytuje celodennú výchovu a vzdelávanie s možnosťou poldennej výchovy a vzdelávania pre deti, ktorých rodičia o to požiadajú.

[bookmark: _Toc239060262]4.2 Forma výchovy a vzdelávania	
Predprimárne vzdelávanie deti plnia formou pravidelného denného dochádzania v pracovných dňoch v rozsahu najmenej štyri hodiny denne. Dieťa so zdravotným znevýhodnením môže plniť povinné predprimárne vzdelávanie v rozsahu menej ako štyri hodiny denne za podmienok ustanovených zákonom. Výchova a vzdelávanie sa v materskej škole uskutočňuje prodstredníctvom nasledujúcich foriem denných činností:
· Hry a činnosti podľa výberu detí	
· Zdravotné cvičenia	
· Vzdelávacia aktivita	
· Pobyt vonku	
· Činnosti zabezpečujúce životosprávu ( osobná hygiena, stravovanie, odpočinok)

[bookmark: _Toc239060263]   4.3 Denný poriadok
6.45 – 8.00 hod.     	 prijímanie detí, hry a činnosti podľa výberu detí,
8.00 – 9.00 hod.     	 zdravotné cvičenia, činnosti zabezpečujúce životosprávu,   desiata,
vzdelávacie aktivity
  9.00 – 10.00 hod.        vzdelávacie aktivity, príprava na pobyt vonku,
10.00 – 11.30 hod.        pobyt vonku
11.30– 12.15 hod.         príprava na obed, obed
12.15 – 14.30 hod.        činnosti zabezpečujúce životosprávu, odpočinok
14.30 – 15.15 hod.        zdravotné cvičenia, olovrant
15.15 – 16.30 hod.        hry a hrové činnosti, vzdelávacie aktivity, odchod domov
Materská škola pracuje podľa Školského vzdelávacieho programu od 1. 9. 2019.

[bookmark: _Toc239060264]5 Vyučovací jazyk
Vyučovacím jazykom v materskej škole je maďarský jazyk.
[bookmark: _Toc239060265]5.1 Osobitosti výchovy a vzdelávania detí v národnostných materských školách
V našej materskej škole sa snažíme podporovať a rozvíjať kultúrnu a jazykovú identitu detí. Deti komunikujú v maďarskom jazyku, ale zároveň si postupne osvojujú aj základy slovenského jazyka. Rozvíjame ich komunikačné schopnosti v oboch jazykoch primerane ich veku. Počas rôznych aktivít prirodzene prepájame používanie materinského a slovenského jazyka a snažíme sa byť pre deti správnym rečovým vzorom.

[bookmark: _Toc239060266]6 Učebné osnovy
Učebnými osnovami Materskej školy vo Veľkých Kosihách sú vzdelávacie štandardy jednotlivých vzdelávacích oblasti ŠVP.
	



Vzdelávacie oblasti:	
	Vzdelávacia oblasť
	Kľúčové oblasti rozvoja dieťaťa

	Jazyk a komunikácia
	hovorená reč, čítanie a písaná reč (predčitateľská gramotnosť), komunikačné konvencie

	Matematika a práca s informáciami
	čísla a vzťahy, geometria a meranie, logika, práca s informáciami

	Človek a príroda
	vnímanie prírody, rastliny, živočíchy, človek, neživá príroda, kultúrne vplyvy na prírodu

	Človek a spoločnosť
	orientácia v čase, ja a moje okolie, orientácia v priestore, dopravná výchova, ľudia v blízkom a širšom okolí, geografia okolia, história okolia

	Človek a svet práce
	materiály a ich vlastnosti, konštruovanie, užívateľské zručnosti, technológie

	Umenie a kultúra — hudobná výchova
	rytmické činnosti, vokálne, inštrumentálne, percepčné, hudobno-pohybové, hudobno-dramatické

	Umenie a kultúra — výtvarná výchova
	výtvarné činnosti s tvarom, s farbou, s materiálom, výtvarné vnímanie a interpretácia

	Zdravie a pohyb
	hygiena a sebaobsluha, zdravie a zdravý životný štýl, pohyb a telesná zdatnosť, sexualita a rodinné vzťahy



Učebné osnovy sú začlenené do hlavných tém, ktoré sú rozpracované do jednotlivých podtém v trvaní jedného týždňa. Jednotlivé plánované témy sú dynamické , flexibilné so schopnosťou pretvárať ich podľa edukačných záujmov a potrieb detí. Výchova a vzdelávanie prebiehá prostredníctvom organizačných foriem v súlade so ŠkVP: hry a činnosti podľa výberu detí, zdravotné cvičenia, vzdelávacia aktivita, pobyt vonku, činnosti zabezpečujúce životosprávu.
Uskutočňujú sa rôznymi formami: individuálne, skupinovo, frontálne.
SEPTEMBER
	Obsahový celok
	Téma týždňa

	Čas škôlky a kamarátov
	· Vitaj v materskej škole
· V škole medzi kamarátmi
· Kto sa o nás stará v MŠ
· U nás doma




Charakteristika obsahového celku v mesiaci september
Podstatou obsahového celku je uľahčiť deťom adaptáciu na prostredie materskej školy, oboznámiť ich s novým prostredím, denným režimom a pravidlami spoločného spolužitia. Prostredníctvom spoločných hier a aktivít podporujeme nadväzovanie priateľských vzťahov medzi deťmi, rozvíjame vzájomnú dôveru, spoluprácu, ohľaduplnosť a toleranciu. Deti postupne spoznávajú priestory materskej školy, jej zamestnancov a ich úlohy, čím si vytvárajú pocit istoty a bezpečia v novom prostredí. Učia sa orientovať v prostredí materskej školy, rešpektovať dohodnuté pravidlá a primerane komunikovať s rovesníkmi a dospelými. Prostredníctvom témy rodiny a domova rozvíjame u detí povedomie o vlastnej identite, rodinných vzťahoch a význame domova. Vedieme ich k pomenovaniu členov rodiny, vyjadrovaniu pozitívneho vzťahu k svojim najbližším a k uvedomovaniu si významu vzájomnej pomoci, úcty a spolupatričnosti v rodine.
Stratégie a metódy: 	
Hra, pozorovanie, rozhovor, komunitný kruh, metódy zážitkového učenia, praktické oboznamovanie sa s prostredím materskej školy, vychádzky do blízkeho okolia, situačné a námetové hry, zoznamovacie a kooperatívne hry, dramatizácia, manipulačné a didaktické hry, artikulačné, rečové, sluchové a rytmické hry, hudobno-pohybové aktivity, kreslenie, maľovanie, modelovanie, grafomotorické cvičenia, sebaobslužné činnosti, triedenie, porovnávanie a určovanie polohy predmetov. 
Učebné zdroje: 	
Detská literatúra, obrázkový materiál, fotografie rodiny, hračky, predmety dennej potreby, didaktické a učebné pomôcky, pracovné listy, výtvarný a pracovný materiál, pexeso, puzzle

OKTÓBER
	Obsahový celok
	Téma týždňa

	Jeseň plná farieb
	· Keď vtáčiky odlietajú
· Farebná paleta jesene
· Čo ukrýva naša záhrada
· Moji starí rodičia




Charakteristika obsahového celku v mesiaci október 
Obsahový celok je zameraný na poznávanie charakteristických znakov jesene a zmien, ktoré sa v tomto období odohrávajú v prírode. Prostredníctvom témy sťahovavých vtákov poznávajú zmeny v živote živočíchov súvisiace s príchodom chladnejšieho obdobia. Prostredníctvom priameho pozorovania, zážitkových aktivít a hier deti spoznávajú typické jesenné farby, počasie a prírodné javy. Pozornosť venujeme poznávaniu a rozlišovaniu rôznych druhov ovocia, zeleniny a lesných plodov, ich významu pre zdravie človeka a možnostiam ich využitia. Deti získavajú elementárne poznatky o práci v záhrade, zbere úrody a význame ľudskej práce. Zároveň si osvojujú pozitívny vzťah k prírode a učia sa vnímať jej krásu a rozmanitosť. Vystúpenie na podujatí na Dni úcty k starším, divadelné predstavenie.
Stratégie a metódy:	
Pozorovanie, zážitkové a bádateľské učenie, experimentovanie, vychádzky do prírody, rozhovor, demonštračné metódy, manipulačné hry, triedenie a porovnávanie ovocia, zeleniny a prírodnín, ochutnávka a poznávanie plodov zmyslami, zber prírodnín, jednoduché práce v záhrade, pozorovanie zmien počasia a vedenie kalendára počasia, tvorenie z prírodného materiálu, kreslenie, maľovanie, strihanie, lepenie, modelovanie, didaktické, pohybové, rytmické a hudobno-pohybové hry. 
Učebné zdroje:	
 Ovocie a zelenina, gaštany, žalude, šišky, listy, šípky a ďalšie jesenné prírodniny, detská literatúra, obrázky a fotografie jesennej prírody, pracovné listy, výtvarný, prírodný a odpadový materiál, záhradné pracovné náradie, lupy, pexeso, puzzle, interaktívna tabuľa a prírodné prostredie.

NOVEMBER
	Obsahový celok
	Téma týždňa

	Bezpečne na ceste
	· Čím cestujeme
· Farebný svet dopravy
· Cestujeme bezpečne
· Doprava v dávnej minulosti



Charakteristika obsahového celku v mesiaci november 
Obsahový celok je zameraný na rozvíjanie základných poznatkov detí o doprave a bezpečnom správaní sa na cestách. Deti spoznávajú a rozlišujú rôzne druhy dopravných prostriedkov, ich využitie a miesto pohybu. Oboznamujú sa so základnými pravidlami cestnej premávky, významom svetelnej signalizácie a vybraných dopravných značiek. Prostredníctvom praktických a hravých činností vedieme deti k bezpečnému a zodpovednému správaniu sa v úlohe chodca a účastníka cestnej premávky. Deti sa oboznamujú so spôsobmi dopravy v minulosti a spoznávajú, ako ľudia cestovali v časoch, keď ešte neexistovali dnešné dopravné prostriedky. Prostredníctvom témy cestovania na koni prirodzene nadväzujeme na príbeh svätého Martina, ktorého život a skutky približujeme deťom primeranou a zážitkovou formou. Zároveň ich oboznamujeme s ľudovými tradíciami a zvykmi spojenými so sviatkom svätého Martina a vedieme ich k hodnotám, ako sú pomoc, dobrota a spolupatričnosť.
Stratégie a metódy:
Pozorovanie dopravy, rozhovor, demonštračné a situačné metódy, praktický nácvik bezpečného prechádzania cez cestu, didaktické a námetové hry, manipulačné hry s dopravnými prostriedkami, triedenie a porovnávanie dopravných prostriedkov, porovnávanie dopravy kedysi a dnes, práca s obrazovým materiálom, rozprávanie a dramatizácia príbehu svätého Martina, zážitkové poznávanie svätomartinských zvykov, spev, riekanky, hudobno-pohybové a tvorivé činnosti
 Učebné zdroje:
 Modely dopravných prostriedkov, dopravné značky, semafor, obrázky dopravy v minulosti a súčasnosti, detská literatúra, príbeh o svätom Martinovi, tematické obrázky a predmety spojené so svätomartinskou tradíciou, pracovné listy, stavebnice, výtvarný materiál, interaktívna tabuľa.

DECEMBER
	Obsahový celok
	Téma týždňa

	Čarovný čas adventu a Vianoc
	· Mikuláš k nám prichádza
· Čaro vianočnôho zvončeka
· Kúzlo a vôňa Vianoc



Charakteristika obsahového celku v mesiaci december
 Obsahový celok približuje deťom čaro adventného a vianočného obdobia, jeho tradície, zvyky a hodnoty. Prostredníctvom príchodu Mikuláša, vianočných príbehov, piesní, kolied, tvorivých činností a spoločných zážitkov vytvárame príjemnú sviatočnú atmosféru a posilňujeme medziľudské vzťahy. Deti sa primeraným spôsobom oboznamujú s ľudovými tradíciami a zvykmi spojenými s adventom a Vianocami. Vedieme ich k vzájomnej úcte, štedrosti, spolupatričnosti a radosti z obdarovania druhých. Prostredníctvom spoločných aktivít zároveň podporujeme rozvoj tvorivosti, emocionálneho prežívania a pozitívneho vzťahu ku kultúrnemu dedičstvu a tradíciám.
Stratégie a metódy:
Zážitkové učenie, rozhovor, rozprávanie a počúvanie príbehov, dramatizácia, oboznamovanie sa s adventnými a vianočnými tradíciami, spev kolied a ľudových piesní, prednes riekaniek a vinšov, rytmické a hudobno-pohybové hry, počúvanie hudby, tvorivé dielne, kreslenie, maľovanie, strihanie, lepenie, modelovanie, výroba vianočných ozdôb a darčekov, spoločné zdobenie priestorov materskej školy. 
Učebné zdroje:
 Detská a ľudová literatúra, koledy, ľudové piesne, vinše a riekanky, adventný kalendár, vianočné ozdoby a tradičné predmety, prírodný materiál, výtvarný a pracovný materiál, detské hudobné nástroje, obrazový a audiovizuálny materiál, interaktívna tabuľa.


JANUÁR
	Obsahový celok
	Téma týždňa

	Zimné dobrodružstvá
	· Vitaj, pani zima
· Čarovný svet snehu a ľadu
· Športujeme v zime
· Príroda v zimnom spánku




Charakteristika obsahového celku v mesiaci január 
Obsahový celok je zameraný na poznávanie charakteristických znakov zimného obdobia a zmien, ktoré nastávajú v prírode. Deti prostredníctvom pozorovania, hier a zážitkových aktivít spoznávajú vlastnosti snehu a ľadu, zimné počasie a prírodné javy typické pre toto ročné obdobie. Pozornosť venujeme zimným športom a pohybovým aktivitám, prostredníctvom ktorých podporujeme u detí radosť z pohybu, zdravý životný štýl a primeranú starostlivosť o svoje zdravie. Deti sa zároveň oboznamujú so životom zvierat a rastlín počas zimy, učia sa vnímať zmeny v prírode a potrebu ochrany a pomoci zvieratám v zimnom období. Prostredníctvom rôznorodých činností rozvíjame u detí pozitívny vzťah k prírode, schopnosť pozorovať, objavovať a pomenovať jej premeny.
Stratégie a metódy:
Priame pozorovanie zimnej prírody, rozhovor, zážitkové a bádateľské učenie, jednoduché experimentovanie so snehom, vodou a ľadom, pozorovanie počasia, kalendár počasia, pohybové a športové hry, zdravotné a relaxačné cvičenia, didaktické a manipulačné hry, triedenie a porovnávanie, pozorovanie stôp zvierat, starostlivosť o vtáctvo v zime, kreslenie, maľovanie a tvorenie so zimnou tematikou. 
Učebné zdroje: 
Sneh, voda, ľad a ďalší prírodný materiál, nádoby a pomôcky na jednoduché experimenty, obrázky zimnej prírody a zvierat, detská literatúra, encyklopédie, kalendár počasia, športové a telovýchovné pomôcky, pracovné listy, výtvarný materiál a interaktívna tabuľa.






FEBRUÁR
	Obsahový celok
	Téma týždňa

	Zdraví, veselí a plní hudby
	· Spoznávam svoje telo 
· Čo robíme pre svoje zdravie 
· Fašiangy plné veselosti 
· Svet hudby a hudobných nástrojov



Charakteristika obsahového celku v mesiaci február 
Obsahový celok je zameraný na poznávanie ľudského tela, upevňovanie základných návykov zdravého životného štýlu a vytváranie pozitívneho vzťahu k vlastnému zdraviu. Deti spoznávajú jednotlivé časti tela, ich význam a základné zásady starostlivosti o svoje zdravie. Prostredníctvom každodenných činností si upevňujú hygienické návyky a poznatky o význame zdravej výživy, pohybu a odpočinku. Dôležitou súčasťou mesiaca je fašiangové obdobie, prostredníctvom ktorého deťom približujeme ľudové tradície, zvyky a kultúrne dedičstvo. Veselými hrami, tancom, spevom a tvorivými aktivitami podporujeme ich fantáziu, tvorivosť a radosť zo spoločných zážitkov. Prostredníctvom hudobných činností deti spoznávajú rôzne hudobné nástroje, rozvíjajú rytmické cítenie, hudobnosť a schopnosť vyjadrovať svoje zážitky a emócie prostredníctvom hudby, spevu a pohybu.
Stratégie a metódy:
Rozhovor, pozorovanie a demonštračné metódy, pohybové, zdravotné a relaxačné cvičenia, situačné hry zamerané na zdravie a hygienu, poznávanie ľudského tela prostredníctvom hier, manipulačné a didaktické hry, zážitkové učenie, oboznamovanie sa s fašiangovými zvykmi, dramatizácia, tanec, spev ľudových piesní, rytmické a hudobno-pohybové hry, hra na detských hudobných nástrojoch, výroba masiek, kreslenie, maľovanie, strihanie a lepenie. 
Učebné zdroje:
 Model a obrázky ľudského tela, hygienické potreby, detská literatúra, obrazový materiál, fašiangové masky a tradičné predmety, ľudové piesne a riekanky, detské hudobné nástroje, výtvarný a odpadový materiál, pracovné listy, interaktívna tabuľa.

MAREC
	Obsahový celok
	Téma týždňa

	Prebúdza sa príroda
	· Putujeme svetom rozprávok
· Jar klope na dvere
· Veľká noc prichádza
· Prebúdzanie záhrady 



Charakteristika obsahového celku v mesiaci marec
Obsahový celok je zameraný na pozorovanie a poznávanie zmien v prírode súvisiacich s príchodom jari. Deti si prostredníctvom priameho pozorovania, hier a zážitkových činností všímajú zmeny počasia, postupné otepľovanie, prebúdzanie rastlín a život v jarnej prírode. Spoznávajú základné práce v záhrade a vytvárajú si pozitívny vzťah k prírode a starostlivosti o svoje okolie. Prostredníctvom rozprávok rozvíjame u detí predstavivosť, slovnú zásobu, komunikačné schopnosti a pozitívny vzťah ku knihám a literatúre. V období Veľkej noci približujeme deťom ľudové tradície a zvyky našich predkov. Prostredníctvom piesní, riekaniek, tvorivých a zážitkových aktivít ich oboznamujeme s tradičnými symbolmi Veľkej noci a podporujeme u nich pozitívny vzťah ku kultúrnemu dedičstvu a zachovávaniu ľudových tradícií.
Stratégie a metódy:
Pozorovanie jarnej prírody, vychádzky, rozhovor, zážitkové a bádateľské učenie, pozorovanie a zaznamenávanie počasia, čítanie a počúvanie rozprávok, reprodukcia príbehu, dramatizácia, obrázkové čítanie, praktické práce v záhrade, sadenie a pozorovanie rastu rastlín, oboznamovanie sa s veľkonočnými tradíciami a zvykmi, spev ľudových piesní, prednes riekaniek a vinšov, zdobenie kraslíc, tvorivé a hudobno-pohybové aktivity.
 Učebné zdroje: 
Rozprávkové knihy, detská a ľudová literatúra, obrázkové knihy, semená a rastliny, zemina a záhradnícke pomôcky, kalendár počasia, kraslice a veľkonočné symboly, ľudové piesne, riekanky a vinše, prírodný a výtvarný materiál.

APRÍL
	Obsahový celok
	Téma týždňa

	Tajomstvá jarnej prírody
	· Pestrý svet jarných kvetov 
· Život na gazdovskom dvore
· Priatelia a ochrancovia prírody
· Spoznávame svet malých živočíchov



Charakteristika obsahového celku v mesiaci apríl 
Obsahový celok je zameraný na prehlbovanie poznatkov detí o jarnej prírode, jej rozmanitosti a význame jej ochrany. Deti spoznávajú a rozlišujú vybrané druhy jarných kvetov. Prostredníctvom témy gazdovského dvora približujeme deťom život domácich a hospodárskych zvierat, starostlivosť o ne a tradičný spôsob života na vidieku. Vytvárame tak priestor aj na oboznamovanie detí s ľudovou kultúrou, tradičným hospodárením a prácou našich predkov. Pozornosť venujeme ochrane prírody a životného prostredia. Deti vedieme k zodpovednému správaniu sa v prírode a k uvedomovaniu si významu čistého a zdravého prostredia. Pozorovaním drobných živočíchov a hmyzu podporujeme ich prirodzenú zvedavosť, bádateľské schopnosti a citlivý vzťah ku všetkým živým organizmom.
Stratégie a metódy:
Priame pozorovanie, bádateľské a zážitkové učenie, vychádzky do prírody, pozorovanie rastlín a drobných živočíchov, práca s lupou, triedenie a porovnávanie, poznávanie liečivých rastlín, jednoduché pestovateľské činnosti, námetové hry na gazdovský dvor, rozhovor o starostlivosti o zvieratá a ochrane prírody, zber prírodnín, tvorenie z prírodného a odpadového materiálu, didaktické a pohybové hry. 
Učebné zdroje: 
Jarné kvety a liečivé rastliny, prírodniny, lupy, semená, obrázky a modely hmyzu a hospodárskych zvierat, detské encyklopédie, detská literatúra, záhradné pomôcky, pracovné listy, prírodný a odpadový materiál, interaktívna tabuľa a prostredie záhrady.

MÁJ
	Obsahový celok
	Téma týždňa

	Spoznávame svet okolo nás
	· Oboznávame sa s tvarmi, farbami a predmetmi
· S láskou pre mamičku
· Čím budem, keď vyrastiem 
· Vesmír, hviezdy, planéty
· Od rána až do večera



Charakteristika obsahového celku v mesiaci máj 
Obsahový celok je zameraný na poznávanie predmetov každodennej potreby, ich vlastností, materiálov a praktického využitia. Prostredníctvom manipulačných, tvorivých a hravých činností deti rozlišujú základné farby, tvary, veľkosti a materiály, rozvíjajú svoje poznávacie schopnosti, tvorivosť a praktické zručnosti. Pri príležitosti Dňa matiek upriamujeme pozornosť na význam rodiny a upevňovanie citových väzieb k najbližším. Deti vedieme k prejavovaniu lásky, úcty, vďačnosti a pozornosti voči mame a ostatným členom rodiny. Deti sa zároveň oboznamujú s rôznymi povolaniami a významom práce človeka. Prostredníctvom hier a praktických činností získavajú predstavu o pracovných činnostiach dospelých a uvažujú o tom, čím by chceli byť v budúcnosti. Oboznamujeme deti s najnovšími poznatkami o našej Zemi, o vesmíre vzhľadom na ich vek a kognitívnu znalosť. Spoznávaním jednotlivých častí dňa a každodenných činností si upevňujú základnú časovú orientáciu a chápanie pravidelnosti denného režimu.
Stratégie a metódy:
Manipulácia s predmetmi, pozorovanie, experimentovanie, triedenie a porovnávanie podľa tvaru, farby, veľkosti a materiálu, konštruktívne a didaktické hry, puzzle a pexeso, námetové a rolové hry na rôzne povolania, rozhovor, situačné učenie, časová orientácia prostredníctvom obrázkov, tvorivé aktivity ku Dňu matiek, kreslenie, maľovanie, modelovanie, strihanie, lepenie a výroba darčekov. 
Učebné zdroje: 
Hračky a predmety z rôznych materiálov, geometrické tvary, stavebnice, puzzle, pexeso, predmety a obrázky súvisiace s povolaniami, obrázkový denný režim, hodiny a kalendár, detská literatúra, pracovné listy, výtvarný a pracovný materiál.

JÚN
	Obsahový celok
	Téma týždňa

	Detstvo plné radosti
	· Sviatok všetkých detí 
· Leto už prichádza 
· Lúčime sa so škôlkou 
· Hurá na prázdniny



Charakteristika obsahového celku v mesiaci jún 
Obsahový celok je zameraný na upevňovanie vzájomných vzťahov medzi deťmi, priateľstva, tolerancie a rešpektovania druhých. Pri príležitosti Medzinárodného dňa detí vytvárame priestor na spoločné hry, pohybové aktivity a radostné zážitky, prostredníctvom ktorých podporujeme spolupatričnosť a pozitívne vzťahy v kolektíve. Deti spoznávajú charakteristické znaky prichádzajúceho leta, zmeny počasia a možnosti trávenia voľného času počas letného obdobia. Vedieme ich k dodržiavaniu základných zásad bezpečnosti pri pobyte na slnku, pri vode, počas cestovania a rôznych letných aktivít. Záver školského roka je venovaný spoločnému prežívaniu, upevňovaniu priateľských vzťahov a rozlúčke s materskou školou. Deti sa pripravujú na obdobie prázdnin a predškoláci na vstup do základnej školy. Spoločne si pripomíname zážitky, skúsenosti a vedomosti, ktoré deti počas školského roka získali.
Stratégie a metódy:
Zážitkové učenie, kooperatívne a spoločenské hry, rozhovor, pohybové a športové hry, súťaživé a tímové aktivity, hudobno-pohybové hry, pobyt a hry v prírode, situačné hry zamerané na bezpečnosť počas leta a prázdnin, dramatizácia modelových situácií, tvorivé činnosti, spoločné aktivity pri príležitosti MDD a rozlúčky s materskou školou. 
Učebné zdroje: 
Športové a telovýchovné pomôcky, lopty, obruče a švihadlá, detská literatúra, obrázky s letnou tematikou, hudobné nástroje, pomôcky na hry v prírode, výtvarný a pracovný materiál, interaktívna tabuľa a prostredie školského dvora.

JÚL
	Obsahový celok
	Téma týždňa

	Letné objavovanie a dobrodružstvá
	· Tajomstvá mora 
· Zvieratá z ďalekých krajín 
· Športujeme v lete



Charakteristika obsahového celku v mesiaci júl
 Obsahový celok je zameraný na radostné a aktívne prežívanie letného obdobia, poznávanie jeho charakteristických znakov a možností trávenia voľného času. Prostredníctvom hier a zážitkových aktivít vedieme deti k bezpečnému správaniu sa pri vode, na slnku a počas letných pohybových činností. Deti objavujú rozmanitosť vodného sveta, spoznávajú more, jeho prostredie a vybrané živočíchy, ktoré v ňom žijú. Zároveň si rozširujú poznatky o exotických zvieratách a prostredí, v ktorom sa prirodzene vyskytujú. Podporujeme ich zvedavosť, záujem o prírodu a uvedomovanie si potreby jej ochrany. Prostredníctvom letných športov, pohybových hier a pobytu vonku podporujeme zdravý životný štýl, pohybové schopnosti a radosť z aktívneho trávenia voľného času. Dôraz kladieme na bezpečnosť, vzájomnú spoluprácu, ohľaduplnosť a dodržiavanie dohodnutých pravidiel.
Stratégie a metódy:
Hry a experimentovanie s vodou, zážitkové a bádateľské učenie, rozhovor, pozorovanie, manipulačné a didaktické hry, situačné hry zamerané na bezpečné správanie sa pri vode a na slnku, poznávanie a porovnávanie vodných a exotických živočíchov, práca s encyklopédiou a obrazovým materiálom, pohybové a letné športové hry, relaxačné aktivity, kreslenie, maľovanie a tvorenie s letnou tematikou. 
Učebné zdroje: 
Voda a nádoby na experimentovanie, piesok a prírodný materiál, obrázky a modely morských a exotických živočíchov, detské knihy a encyklopédie, športové pomôcky, výtvarný a pracovný materiál, puzzle a pexeso, interaktívna tabuľa a edukačné programy.

[bookmark: _Toc239060267]7 Hodnotenie detí
[bookmark: _Toc239060268]7.1 Cieľe hodnotenia detí
· poskytnúť dieťaťu a jeho zákonným zástupcom pravdivú spätnú väzbu o rozvoji dieťaťa
· identifikovať silné stránky a oblasti na ďalší rozvoj
· včas rozpoznať potrebu podpory alebo poradenskej pomoci
· podporovať pozitívne sebahodnotenie dieťaťa a rozvíjať jeho sebadôveru
· získať podklady pre plánovanie ďalšej VVČ učiteľkami
· informovať školu (MŠ) o efektivite VV procesu
· získať podklady pre komunikáciu so ZZ a so ZŠ pri prechode dieťaťa

[bookmark: _Toc239060269]7.2 Metódy hodnotenia detí
	Metóda
	Charakteristika a použitie

	Systematické pozorovanie
	priebežné pozorovanie dieťaťa počas rôznych činností dňa; učiteľka zaznamenáva zistenia do pozorovacích hárkov alebo denníka

	Rozvojová pedagogická diagnostika
	vývinovo primerané úlohy a činnosti, ktoré učiteľka realizuje s dieťaťom cielene; zameraná na oblasti rozvoja

	Portfólio dieťaťa
	zbierka výtvorov a záznamov dieťaťa (kresby, výtvarné práce, fotografie z činností, komentáre); pravidelne sa dopĺňa a dokumentuje pokrok

	Slovná spätná väzba
	priebežné pozitívne aj korigujúce vyjadrenia učiteľky k dieťaťu; opisná, konkrétna, motivujúca

	Analýza produktov činnosti
	výtvarné, konštruktívne, hudobné a pohybové výstupy detí; porovnanie v čase

	Rozhovor s dieťaťom
	spôsob zisťovania predstav, poznatkov, emócií a záujmov dieťaťa

	Rozhovor so ZZ
	získavanie informácií o dieťati v rodinnom prostredí; spätná väzba o pokroku

	Testovacie / adaptované screeningové nástroje
	pri deťoch s podozrením na oneskorenie vývinu alebo ŠVVP; v spolupráci s CPP



[bookmark: _Toc239060270]7.3 Oblasti rozvoja, ktoré sledujeme
· Kognitívny rozvoj — vnímanie, pamäť, myslenie, pozornosť, predstavy, fantázia
· Rečový rozvoj — hovorená reč, slovná zásoba, komunikačné konvencie, predčitateľská gramotnosť
· Sociálno-emocionálny rozvoj — vzťahy s rovesníkmi a dospelými, sebaovládanie, empatia, sebahodnotenie
· Telesný a pohybový rozvoj — hrubá a jemná motorika, koordinácia, telesná zdatnosť, sebaobsluha
· Adaptačné a pracovné návyky — samostatnosť, sústredenosť, vytrvalosť pri činnostiach
· Umelecko-estetický rozvoj — vnímanie krásy, tvorivosť, hudobné a výtvarné prejavy
· Základná digitálna gramotnosť — primerané používanie digitálnych pomôcok
[bookmark: _Toc239060271]7.4 Vnútorný systém kontroly a hodnotenia zamestnancov
Cieľom vnútroškolskej kontroly a hodnotenia zamestnancov je získavanie objektívnych informácií o úrovni a výsledkoch práce zamestnancov a pri zistení nedostatkov prijatie opatrení na ich odstránenie.
Hodnotenie pedagogickéko zamestnanca sa zameriava na posudzovanie kvality a výsledkov jej výchovno-vzdelávacej činnosti, pričom sa zohľadňujú:
· pedagogicko-psychologická pripravenosť
· odborná pripravenosť
· schopnosť komunikovať a riadiť vzdelávaciu činnosť
· schopnosť spolupracovať s rodičmi detí
· vedenie pedagogickej dokumentácie
· dodržiavanie všeobecne záväzných právnych predpisov
Hodnotenie sa realizuje formou:
· Rozhovoru
· Výsledkov činnosti detí
· Sledovania pokroku detí pod vedením učiteľa
· Hodnotenia výsledkov pedagogickéh zamestnanca v oblasti ďalšieho vzdelávania, tvorby učebných pomôcok, mimoškolskej činnosti a pod.
Na hodnotenie zamestnancov sú vypracované kritériá, akceptované  zamestnancami školy.
O hodnotení sa vedú písomné záznamy.

[bookmark: _Toc239060272]7.5 Frekvencia a záznam hodnotenia
· priebežné pozorovanie — každodenne
· štruktúrovaný záznam do pozorovacieho hárka — najmenej 2× ročne (na začiatku a na konci šk. roka)
· pri deťoch predškolského veku (5-ročné, povinné predprimárne vzdelávanie) — podklady pre komunikáciu so ZŠ
· pri deťoch so ŠVVP — priebežné hodnotenie plnenia IVP




[bookmark: _Toc239060273]8 Systém podpory detí v súlade s princípmi inkluzívneho vzdelávania
[bookmark: _Toc239060274]8.1  Princípy inkluzívneho vzdelávania v našej MŠ

· každé dieťa prijaté do MŠ má právo na vzdelávanie prispôsobené jeho individuálnym potrebám a tempu učenia
· rôznorodosť detí (vývinovú, rodinnú, kultúrnu, jazykovú) vnímame ako obohatenie
· odmietame akékoľvek formy diskriminácie a segregácie detí
· uplatňujeme princíp včasnej intervencie a prevencie ťažkostí
· staviame na partnerstve so ZZ a odbornými zariadeniami
[bookmark: _Toc239060275] 8.2  Pedagogická podpora v triede
· diferencované úlohy podľa vývinovej úrovne dieťaťa
· prispôsobenie tempa a náročnosti činností
· stanovenie individuálnych cieľov pre dieťa
· využívanie rôznych typov pomôcok (vizuálne, hmatové, zvukové)
· striedanie foriem činností (individuálne, skupinové, spoločné)
· citlivá spätná väzba, ktorá dieťa neporovnáva s inými, ale s ním samým
· kolegiálna spolupráca učiteliek pri hľadaní vhodných prístupov

[bookmark: _Toc239060276]8.3  Individuálna podpora konkrétnych detí

· Individuálny vzdelávací program (IVP) — pre deti so ŠVVP na základe vyjadrenia zariadenia poradenstva a prevencie
· Vzdelávacie programy pre deti so zdravotným znevýhodnením 
· Podporné opatrenia — podľa vyjadrenia CPP (pedagogický asistent, kompenzačné pomôcky, prispôsobenie prostredia). Podporné opatrenia sú vypracované v materiáli „ Podporné opatrenia ako nástroj komplexného rozvoja a podpory dieťaťa“  (Dodatok č.1 Školského poriadku)
· individuálny plán adaptácie pre dieťa s ťažkosťami pri zaškolení
· spolupráca s rodinou pri návrhu podporných postupov

[bookmark: _Toc239060277]8.4  Podporný tím a odborní zamestnanci
Materská škola spolupracuje s Centrom poradenstva a prevencie Hurbanove. V odôvednených prípadoch materská škola zabezpečuje pedagogického asistenta.

[bookmark: _Toc239060278]8.5  Priaznivá klíma MŠ a prevencia diskriminácie a segregácie

· budovanie prijímajúcej, priateľskej atmosféry v každej triede
· modelovanie pozitívnych vzorov správania učiteľkami
· aktívne rozpoznávanie a riešenie predsudkov a nálepiek medzi deťmi
· multikultúrna výchova primeraná veku
· úzka spolupráca s rodičmi pri budovaní inkluzívnej klímy
· preventívne aktivity zamerané na empatiu a sociálne zručnosti

[bookmark: _Toc239060279]8.6  Spolupráca s odbornými zariadeniami

· Centrum poradenstva a prevencie (CPP)
· Špecializované CPP (pri závažnom ŠVVP)
· ÚPSVaR (pri sociálne odkázaných rodinách)
· detský lekár, klinický psychológ, logopéd
· Regionálny úrad verejného zdravotníctva
· miestne neziskové a komunitné organizácie (resocializačné centrum Nádej)
[bookmark: _Toc239060280]9 Stratégia digitálnej transformácie vzdelávania
[bookmark: _Toc239060281]9.1  Cieľ a princípy digitálnej transformácie v MŠ

Digitálna transformácia predprimárneho vzdelávania je systematický, premyslený a pedagogicky ukotvený proces zmysluplného začleňovania digitálnych technológií a rozvoja digitálnych zručností do VVČ v súlade s vývinovými osobitosťami detí predškolského veku.

Kľúčové princípy:
· primeranosť veku — technológie sa využívajú v miere primeranej vývinovým osobitostiam
· rovnováha — digitálne technológie sú podporným nástrojom, nie náhradou hry, pohybu a sociálnej interakcie
· aktívne učenie — dieťa aktívne skúma, nie pasívne konzumuje obsah
· bezpečnosť — dôsledné dbanie na fyzické a psychické zdravie dieťaťa
· personalizácia — rešpektovanie individuálnych potrieb a tempa učenia
· inkluzívnosť — podpora detí so ŠVVP prostredníctvom asistívnych technológií

[bookmark: _Toc239060282]9.2  Ciele rozvoja digitálnej gramotnosti detí
· na veku primeranej úrovni porozumieť základným javom digitálnej doby
· rozvíjať pozitívne a zodpovedné postoje k digitálnym technológiám
· budovať základy digitálneho a informatického myslenia prostredníctvom hry
· cez objavovanie a tvorivé činnosti sa učiť riešiť problémy
· s využitím veku primeraných digitálnych aj nedigitálnych pomôcok

[bookmark: _Toc239060283]9.3  Rozvoj digitálnych kompetencií pedagogických zamestnancov
· aktualizačné a inovačné vzdelávanie v oblasti digitálnych nástrojov
· schopnosť kriticky vyberať a reflektovať vhodné digitálne pomôcky
· vytváranie bezpečného a podnetného vzdelávacieho prostredia
· modelovanie zodpovedného používania technológií pred deťmi
· výmena skúseností v kolektíve

[bookmark: _Toc239060284]9.4  Materiálno-technické vybavenie a nástroje
Súčasťou materiálno-technických podmienok sú: 
- hračky a hrový materiál umiestnený v zornom poli dieťaťa, vrátane digitálnych hračiek,
- rôzne učebné pomôcky, napomáhajúce plneniu školského vzdelávacieho programu napr.:
- hudobného charakteru – hudobné nástroje, Orffov inštrumentár, nahrávky hud. diel
-  dramatického charakteru – paravany, rôzne druhy bábok,
- pohybového charakteru – telovýchovné náradie (voľné aj pevné) a náčinie (napr. švihadlá, obruče, stuhy, lopty, tyče, šatky),
- výtvarného charakteru – štetce, výkresy, nožnice, farebný papier, krepový papier,    akvarelové farby, temperové farby, voskové pastely, suché pastely, uhlíky, hlina, plastelína,
-  detská literatúra v knižnej i digitálnej forme /encyklopédie, detské edukačné    programy
- odborná literatúra v knižnej i digitálnej forme,  digitálne technológie.
Trieda MŠ je vybavená účelným nábytkom, je útulná, príjemná, harmonická, pravidelne udržiavaná.
Materská škola disponuje primeraným  materiálno-technickým vybavením, ktorý zahŕňa tlačiareň, inetarktívnu tabuľu, počítač, edukačnú robotickú pomôcku Bee-Bot a detské notebooky.	
[bookmark: _Toc239060285]9.5  Rozvojová vízia digitálnej transformácie

	Horizont
	Konkrétny cieľ
	Ukazovateľ

	Krátkodobo (1 rok)
	Efektívne využívať dostupné digitálne technológie a učebné pomôcky. Rozvíjať digitálne kompetencie pedagogických zamestnancov.
	Pravidelné a primarné využívanie dig. technológií. Účasť ped. zamestnancov na vzdel. zameranom na rozvoj dig. kompetencií.

	Strednodobo (2 – 3 roky)
	Postupne modernizovať a rozšírovať dig. vybavenie MŠ a zaraďovať nové dig. a interaktivne pomôcky do edukačných aktivít. Rozvíjať u detí primerané základy dig. garmotnosti.
	Zvýšenie počtu edukačných aktivít s využitím dig. technológií.

	Dlhodobo (3+ rokov)
	Vytvárať moderné podnetné vzdelávacie prostredie, v ktorom sú digitálne technológie zmysluplne a bezpečne integrované do výchovy a vzdelávania.
	Systematické využívanie moderných dig. technológií. Obnova dig. vybavenia a rozvoj dig. kompetencií ped. zamestnancov.




ŠkVP vydáva riaditeľka/ MŠ podľa § 7 ods. 1 zákona č. 245/2008 Z. z. 
ŠkVP nadobúda účinnosť 1.9.2026, zároveň končí platnosť predchádzajúceho vzdelávacieho programu z 1.9.2023.

Vo Velkých Kosihách, dňa 31.08.2026

